Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szellemi és erkölcsi fejlődésükhöz szükséges védelmet és gondoskodást biztosítsa. Az intézményrendszer — a gyermekek védelméről és a gyámügyi igazgatásról szóló 1997. évi XXXI. törvénynek megfelelő — átalakítására nyitva álló határidőből adódó átmeneti állapot a vizsgálat tapasztalatai alapján visszásságot okoz
Paragraph Index: 279

6. A véleménynyilvánításhoz való jog és a panaszhoz való jog egyaránt megköveteli a gyermek bevonását a sorsáról hozandó döntésekbe. A panaszjog biztosítása az állam gondozásában lévő gyermekek esetén olyan mechanizmusok bevezetését jelenti, amelyek lehetővé teszik kifogásaik és kívánságaik minden hátrányos következmény nélküli előterjesztését, illetve garantálják a panaszok tényleges kivizsgálását és tisztességes megválaszolását. Ilyen mechanizmusok általában nem működtek. A döntésekben való részvételhez, illetve panaszhoz való alkotmányos jog biztosításának elmulasztása miatt 5 otthonban állapított meg az országgyűlési biztos általános helyettese visszásságot.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes